Uned 202: Arferion yn newid dros amser

# Taflen waith 1: Dulliau adeiladu cyn 1919 (Y Tiwtor)

1. Eglurwch y gwahaniaeth rhwng brics imperial a brics metrig, a dywedwch pa frics oedd yn cael eu defnyddio cyn 1919.


Mae dimensiynau brics imperial yn cael eu mesur mewn modfeddi. Mae dimensiynau brics metrig yn cael eu mesur mewn milimetrau.

Brics imperial oedd yn cael eu defnyddio cyn 1919.

1. Roedd bond Seisnig a bond Ffleminaidd yn fondiau brics a oedd yn cael eu defnyddio’n helaeth wrth adeiladu cyn 1919. Pa fond yw’r cryfaf?

Bond Seisnig.

1. Gwnewch fraslun **gwedd flaen** o wal â bond Ffleminaidd, gyda chymorth pren mesur. Dylai’r wal fod yn dri chwrs o uchder o leiaf, gyda hyd o’ch dewis chi. Rhaid i’r wal gynnwys un pen wal.



1. Ysgrifennwch ddiffiniad o’r term ‘naddu’ mewn perthynas â gweithio gyda cherrig fel deunydd adeiladu.

Mae naddu yn golygu torri a siapio cerrig er mwyn creu meintiau neu siapiau penodol.

1. Roedd pren yn ddeunydd strwythurol pwysig mewn llawer o adeiladau a gafodd eu hadeiladu cyn 1919. Disgrifiwch sut roedd yn cael ei ddefnyddio i adeiladu waliau adeiladau.

Roedd pren yn cael ei ddefnyddio i adeiladu waliau adeiladau drwy ffurfio’r fframwaith strwythurol gyda phaneli mewnlenwi.

1. Gwnewch ymchwil ar-lein, a rhestrwch y deunyddiau a oedd yn gallu cael eu defnyddio ar gyfer paneli mewnlenwi mewn adeiladau ffrâm bren a adeiladwyd cyn 1919.

Plethwaith a dwb oedd un o’r mewnlenwadau cyffredin yn hanesyddol. Mae’n golygu lletemu (wedge), plethu, clymu neu hoelio ffyn neu ddellt at ei gilydd i ffurfio matrics rhwng darnau o bren strwythurol sydd wedi’u dwbio â chymysgedd o bridd, gwellt neu ddeunyddiau atgyfnerthu eraill ac, yn draddodiadol, tail anifeiliaid. Roedd gorffeniad rendr neu blastr a/neu wyngalch yn cael ei ddefnyddio fel arfer.

Gellir derbyn unrhyw ateb cywir arall.

1. Pam mae lleithder yn treiddio drwy wal solet mewn tŷ yn achosi pryder?

Mae lleithder yn gallu difrodi adeiledd yr adeilad ac effeithio ar iechyd y preswylwyr.

1. Pa nodwedd gyffredin oedd yn helpu i sicrhau bod tai a gafodd eu hadeiladu cyn 1919 yn cael eu hawyru’n dda?

Roedd yr awyru'n digwydd yn naturiol drwy’r lle tân, a oedd yn lleihau lleithder drwy dynnu aer i mewn i’r adeilad drwy ddrysau a ffenestri ac i fyny drwy’r simnai.