Uned 202: Arferion yn newid dros amser

Taflen waith 4: Defnyddio Offer Trwm ym maes Gwaith Tir (Y Tiwtor)

Tasg 1: Atebwch y cwestiynau canlynol.

1. Beth yw offer trwm yn niwydiant adeiladu’r DU?

Mae offer trwm, sydd hefyd yn cael eu galw’n gyfarpar trwm, yn cyfeirio at y peiriannau a’r cyfarpar a ddefnyddir yn niwydiant adeiladu'r DU ar gyfer amrywiaeth o dasgau, fel cloddio, trin deunyddiau, cludo a chodi.

1. Rhowch enghreifftiau o offer trwm sy’n cael eu defnyddio’n aml yn niwydiant adeiladu’r DU.

Mae enghreifftiau o offer trwm sy’n cael eu defnyddio’n aml yn niwydiant adeiladu’r DU yn cynnwys peiriannau tyrchu, teirw dur, craeniau, tryciau dadlwytho, pympiau a pheiriannau cymysgu concrit, llwythwyr a phalmantwyr.

1. Pa reoliadau sy’n rheoli’r defnydd o offer trwm yn niwydiant adeiladu’r DU?

Mae gwahanol reoliadau’n berthnasol wrth ddefnyddio offer trwm yn niwydiant adeiladu’r DU, gan gynnwys Rheoliadau Darparu a Defnyddio Cyfarpar Gwaith (PUWER) a Rheoliadau Adeiladu (Dylunio a Rheoli) (CDM).

1. Ar gyfer beth mae peiriant palmantu ffurf slip yn cael ei ddefnyddio yn niwydiant adeiladu’r DU?

Mae peiriannau palmantu ffurf slip yn cael eu defnyddio yn niwydiant adeiladu’r DU i adeiladu ffyrdd concrit a phalmentydd concrit mawr eraill.

1. Beth yw’r prif wahaniaeth rhwng peiriannau palmantu tarmac a pheiriannau palmantu ffurf slip?

Mae peiriannau palmantu tarmac yn cael eu defnyddio i osod arwynebau asffalt neu darmac, a pheiriannau palmantu ffurf slip yn cael eu defnyddio i osod arwynebau concrit. Hefyd, mae pob math o beiriant palmantu yn defnyddio gwahanol dechnegau, gyda phalmantwyr tarmac yn defnyddio system gludo a sgrîd, a phalmantwyr ffurf slip yn defnyddio mowld parhaus ac offer gorffeniad.

Tasg 2: Atebwch y cwestiynau canlynol am sut mae deunyddiau wedi datblygu.

1. Pam mae pibellau concrit yn cael eu defnyddio llai mewn systemau draenio yn y DU erbyn hyn?

a Maen nhw’n anoddach eu gosod na phibellau plastig.

b Dydyn nhw ddim mor wydn â phibellau plastig.

c Maen nhw’n ddrutach na phibellau plastig.

d Dydyn nhw ddim yn gwrthsefyll tân.

1. Beth yw manteision defnyddio pibellau concrit mewn systemau draenio?

a Maen nhw'n ysgafn ac yn hawdd eu gosod.

b Maen nhw’n rhad, ac mae’n hawdd eu cynnal a'u cadw.

c Maen nhw’n gwrthsefyll tân ac yn wydn.

d Maen nhw’n hyblyg iawn ac yn gallu cael eu haddasu.

1. Pam nad yw pibellau clai yn cael eu defnyddio’n aml ar gyfer system draenio mewn prosiectau adeiladu modern yn y DU?

a Maen nhw’n rhy ddrud.

b Dydyn nhw ddim yn ddigon gwydn.

c Maen nhw’n anodd eu gosod.

d Mae deunyddiau eraill yn cynnig manteision dros bibellau clai.

1. Beth yw manteision pibellau plastig dros bibellau clai?

a Eu cost, maen nhw’n wydn ac yn hawdd eu gosod.

b Maen nhw’n gwrthsefyll tân ac yn wydn.

c Maen nhw’n hyblyg ac yn gallu cael eu haddasu.

d Maen nhw’n ysgafn, a does dim llawer o waith cynnal a chadw i’w wneud arnyn nhw.

1. Pa ddeunyddiau sy’n cael eu ffafrio ar gyfer pibellau draenio yn y DU ac mewn llawer o wledydd eraill?

a Clai a choncrit.

b Concrit a PVC.

c Polyethylen dwysedd uchel (HDPE) a pholyfinyl clorid (PVC).

d HDPE a chlai.

1. Ym mha fath o brosiectau adeiladu mae pibellau concrit yn cael eu defnyddio amlaf yn y DU?

a Adeiladau preswyl.

b Adeiladau masnachol.

c Adeiladau diwydiannol.

d Systemau draenio o dan y ddaear, cwlfertau a rheoli dŵr storm.

1. Beth yw’r prif reswm pam mae pibellau concrit yn addas ar gyfer defnydd trwm?

a Maen nhw’n ysgafn.

b Maen nhw'n hawdd eu gosod.

c Maen nhw’n wydn ac yn gryf.

d Maen nhw’n rhad.

1. Pam mae rheoliadau a safonau llym yn berthnasol i strwythurau cynnal, sianeli draenio ac ymylon palmant wedi’u ffurfio ymlaen llaw?

a I sicrhau eu bod yn ddiogel, yn wydn ac yn effeithiol.

b I leihau’r gost o’u cynhyrchu.

c I gynyddu eu hapêl esthetig.

d I symleiddio’r broses adeiladu.

1. Pa un o’r deunyddiau canlynol sy’n cael ei ddefnyddio’n aml ar gyfer ymylon palmant sydd wedi’u ffurfio ymlaen llaw ym maes peirianneg sifil?

a Pren.

b Metel.

c Concrit.

d Plastig.

1. Beth yw prif fantais defnyddio cynhyrchion concrit wedi’i rag-gastio mewn prosiectau peirianneg sifil?

a Maen nhw’n rhatach na deunyddiau adeiladu eraill.

b Maen nhw’n gallu cael eu gosod yn gyflymach na deunyddiau adeiladu eraill.

c Maen nhw’n fwy gwydn na deunyddiau adeiladu eraill.

d Maen nhw’n fwy ecogyfeillgar na deunyddiau adeiladu eraill.