Uned 202: Arferion yn newid dros amser

# Taflen waith 3: Dulliau adeiladu ar ôl 1919 (Y Tiwtor)

1. Nodwch **ddau** ffactor a fyddai’n effeithio ar y broses o ddewis brics ar gyfer gwahanol leoliadau.

* Unrhyw ddau o’r canlynol:
* yr amodau a’r amgylchedd lle bydd y brics yn cael eu defnyddio
* y lliw a'r gwead a ddymunir ar gyfer wyneb allanol yr adeilad
* y nodweddion pensaernïol sy’n rhan o’r dyluniad
* pa mor dda y bydd yr adeilad newydd yn cydweddu â’r strwythurau o’i amgylch
* Gellir derbyn unrhyw atebion cywir eraill.

1. Pa fath o floc sy’n gallu cael ei ddefnyddio i atal gwres rhag cael ei drosglwyddo drwy wal?

Bloc inswleiddio thermol

1. Pam fyddai blociau concrit trwchus yn cael eu defnyddio mewn is-strwythur?

Oherwydd bod ganddyn nhw nodweddion sy’n golygu eu bod yn gallu cynnal mwy o bwysau, sy’n addas i’w defnyddio o dan y ddaear.

1. Enwch **ddau** ddefnydd posibl ar gyfer waliau ceudod a adeiladwyd ar ôl 1919.

Unrhyw ddau o’r canlynol:

* waliau cynnal
* waliau terfyn sy’n sefyll ar eu pen eu hunain
* siambrau archwilio gwaith maen

Gellir derbyn unrhyw atebion cywir eraill.

1. Beth yw’r prif reswm pam mai waliau ceudod yw’r dull diofyn o adeiladu waliau erbyn hyn?

Oherwydd eu bod yn fwy effeithiol na waliau solet o ran atal lleithder rhag mynd i mewn i'r ardal fyw a’r ardal weithio mewn adeilad.

1. a) Tynnwch linell o bob label i enwi’r eitem briodol yn **Ffigur 1**.

b) Pa mor drwchus yw’r inswleiddiad sydd i’w weld yn **Ffigur 1**? (Awgrym: 150mm yw lled y ceudod)

A picture containing sketch, design

Description automatically generateda)

**Gwaith brics blaen**

**Blociau inswleiddio thermol**

**Inswleiddiad ceudod**

b) 100mm

**Ffigur 1**

1. Ymchwiliwch ar-lein i ystyr ‘gwerthoedd-U’ wrth eu defnyddio i adeiladu wal geudod.

Gwerth-U yw’r uned fesur sy’n cael ei defnyddio i fesur faint o wres sy’n cael ei drosglwyddo drwy strwythur.

1. Sut mae gosod inswleiddiad mewn wal geudod yn effeithio ar ôl troed carbon adeilad?

Mae lleihau faint o wres sy’n cael ei drosglwyddo yn golygu bod llai o ynni’n cael ei ddefnyddio i wresogi neu oeri tu mewn yr adeilad.