Uned 202: Arferion yn newid dros amser

Taflen waith 3: Safonau Galwedigaethol Cenedlaethol a safonau galwedigaethol cysylltiedig (Y Tiwtor)

Tasg 1: Cysylltwch y safonau/sefydliad â’r disgrifiadau.

|  |  |  |
| --- | --- | --- |
| Y Gymdeithas Llywodraeth Leol |  | Set o ganllawiau sy’n amlinellu’r sgiliau, yr wybodaeth a’r meini prawf perfformiad sy’n ofynnol ar gyfer y rheini sy’n gweithio yn y diwydiant gwaith tir. |
| Safonau Galwedigaethol Cenedlaethol |  | Sicrhau iechyd, diogelwch a lles pobl mewn adeiladau ac o’u cwmpas. Maen nhw'n amlinellu safonau sylfaenol ar gyfer dylunio ac adeiladu, ac yn rhoi sylw i amrywiaeth eang o feysydd. |
| Yr Adran Drafnidiaeth |  | Mae’n creu amrywiaeth eang o safonau sy’n rhoi sylw i bopeth o briodweddau deunyddiau adeiladu i ddyluniad ac adeiladwaith elfennau penodol o waith peirianneg sifil, ac mae’n rhoi arweiniad ar ddulliau a deunyddiau adeiladu. |
| Rheoliadau Adeiladu |  | Mae’n gyfrifol am sefydlu polisïau a rheoliadau ar gyfer seilwaith trafnidiaeth, sy’n cynnwys ffyrdd a phriffyrdd. O ran gwaith tir, mae hefyd yn gyfrifol am bennu safonau a chanllawiau ar gyfer adeiladu, cynnal a chadw, a gweithredu seilwaith trafnidiaeth. |
| Y Sefydliad Safonau Prydeinig |  | Mae’n cyhoeddi’r Cod Ymarfer ar gyfer Seilwaith Priffyrdd a Reolir yn Dda, sy’n rhoi arweiniad ar reoli ffyrdd a phriffyrdd, gan gynnwys y gwaith o’u dylunio, eu hadeiladu, a’u cynnal a’u cadw. |

Tasg 2: Llenwch y bylchau gan ddefnyddio’r geiriau isod.

Mae’r Rheoliadau Adeiladu yn y DU yn rheoli safonau cenedlaethol ar gyfer dulliau adeiladu, gan gynnwys meysydd fel diogelwch strwythurol, diogelwch tân, effeithlonrwydd ynni, a mynediad a chyfleusterau. Mae'r Safonau Prydeinig ac *Eurocode* yn rhoi arweiniad ar ddulliau a deunyddiau adeiladu ar gyfer peirianneg sifil a gwaith tir, gan gynnwys waliau cynnal, sylfeini a gwaith cloddio. Does dim rhaid cydymffurfio â’r safonau hyn, ond maen nhw’n cael eu defnyddio’n helaeth gan benseiri, peirianwyr a chontractwyr i sicrhau bod gwaith peirianneg sifil ac adeiladau yn cael eu hadeiladu i safon uchel. Set o ganllawiau ar gyfer gweithwyr tir yw’r Safonau Galwedigaethol Cenedlaethol, sy’n amlinellu’r sgiliau, yr wybodaeth a’r meini prawf perfformiad sy’n ofynnol ar gyfer y rheini sy’n gweithio yn y diwydiant gwaith tir. Maen nhw’n cynnwys meysydd fel iechyd a diogelwch, cyfathrebu, gwaith tîm, cloddio, draenio a phalmentydd. Mae’r safonau’n darparu fframwaith ar gyfer hyfforddi, datblygu ac asesu gweithwyr yn y diwydiant gwaith tir, ac mae cyflogwyr a chyrff dyfarnu yn eu defnyddio i sicrhau bod cymwysterau a rhaglenni hyfforddi yn bodloni safonau’r diwydiant.