Uned 202: Arferion yn newid dros amser

# Taflen waith 5: Dulliau adeiladu’r 21ain ganrif (Y Tiwtor)

1. Pe bai twll yn cael ei wneud mewn DPC llorweddol wrth ei osod mewn wal geudod, beth fyddai’r canlyniadau?

Byddai lleithder sy’n codi yn gallu datblygu, gan arwain at broblemau tymor hir yn yr uwchstrwythur.

1. Nodwch **ddwy** fantais o ddefnyddio caewr ceudod wrth giliau (reveals) agoriadau drysau a ffenestri.

Unrhyw 2 o’r canlynol:

* mae’n darparu DPC fertigol effeithiol
* mae’n cynnwys inswleiddiad i atal pont oerni
* mae’n creu sêl aerglos wrth y cil
* mae’n lleihau’r gwaith o dorri cydrannau gwaith maen gan nad oes angen ffurfio cilfach

Gellir derbyn unrhyw atebion cywir eraill.

1. Gwnewch ymchwil ar-lein, a rhestrwch **dri** deunydd sy’n gallu cael eu defnyddio ar gyfer inswleiddiad mewn waliau ceudod.

Unrhyw dri o’r canlynol:

* ewyn polyisocyanurad (PIR)
* batinau ffibr mwynol
* darnau wedi'u torri o ffibr mwynol
* gleiniau (beads) polystyren wedi’u bondio.

1. O'ch rhestr o ddeunyddiau rydych wedi ymchwilio iddyn nhw, pa ddeunyddiau inswleiddio sy'n llenwi'r ceudod yn llwyr (llenwad llawn), a pha ddeunyddiau sy'n llenwi'r ceudod yn rhannol (llenwad rhannol)?

Llenwad llawn: batinau ffibr mwynol, darnau wedi’u torri o ffibr mwynol, gleiniau polystyren wedi’u bondio

Llenwad rhannol: ewyn polyisocyanurad (PIR)

1. Gyda dulliau adeiladu modern, mae’n rhaid i adeilad fod yn aerglos. Sut mae’r ardal fyw yn cael ei hawyru?

Mae tu mewn yr adeilad yn cael ei awyru drwy awyrellau rheoledig.

1. Sut mae deunydd inswleiddio â llenwad rhannol mewn wal geudod yn cael ei osod yn sownd yn yr haen fewnol?

Mae’n cael ei osod yn sownd yn yr haen fewnol gan ddefnyddio clipiau plastig sy’n cael eu gosod yn sownd yng nghlymau'r waliau.

1. Wrth osod deunydd inswleiddio wal geudod yn ei le, beth fyddai canlyniad gadael bylchau rhwng dalennau inswleiddio?

Byddai’r bylchau’n gadael i wres gael ei drosglwyddo. Byddai hyn yn effeithio ar effeithlonrwydd ynni.

1. Pam mae’r uniadau rhwng byrddau inswleiddio anhyblyg yn cael eu tapio?

I sicrhau bod y strwythur yn aerglos.