Uned 202: Arferion yn newid dros amser

# Taflen waith 2: Dulliau adeiladu cyn 1919 (Y Tiwtor)

1. Rhestrwch yr offer llaw sylfaenol y byddai briciwr cyn 1919 yn eu defnyddio.

Trywel, lefel saer, llinell linyn, gwahanol forthwylion, gwahanol gynion (chisels), plymen (plumb-bob), bwrdd curo, ac unrhyw offer priodol eraill.

1. Pam fyddai pecyn offer saer maen yn cynnwys amrywiaeth o offer mesur, fel cwmpasau mesur (dividers)?

Wrth gerfio a naddu cerrig i ffurfio nodweddion pensaernïol, roedd rhaid gwneud hynny’n gywir ar sail y mesuriadau a roddwyd.

1. Disgrifiwch y gwahaniaeth rhwng wal gerrig a adeiladwyd â cherrig wedi’u gosod mewn cwrs, a wal gerrig a adeiladwyd â rwbel ar hap.

Mewn wal â’r cerrig wedi’u gosod mewn cwrs, mae’r cerrig wedi cael eu torri i feintiau penodol, gyda rhimyn wedi’i osod yn unol â llinell linyn.

Mewn wal â rwbel ar hap, dydy’r cerrig ddim wedi cael eu siapio na’u gosod mewn patrwm nac mewn cyrsiau â dimensiynau penodol.

1. Ar wahân i’w hansawdd uchel, pam oedd defnyddio llechi o Gymru yng Nghymru ar adeiladau a adeiladwyd cyn 1919 yn fantais?

Byddai defnyddio llechi o Gymru yng Nghymru yn golygu ei bod yn costio llai i gludo’r llechi, a oedd yn ddeunydd trwm.

1. Dydy’r technegau ar gyfer adeiladu waliau gwaith maen ddim wedi newid llawer dros flynyddoedd maith. Ysgrifennwch y drefn i’w dilyn wrth adeiladu wal gwaith maen syth.

* Adeiladwch y corneli’n gywir, neu gosodwch broffiliau ar ddiwedd y wal i atodi llinell linyn fel canllaw.
* Defnyddiwch y trywel i wasgaru gwely o forter.
* Gosodwch y gydran gwaith maen yn unol â'r llinell linyn.
* Gwnewch yn siŵr bod yr holl uniadau perpendicwlar yn cael eu llenwi â morter.

1. a) Beth mae'r ‘gallu i anadlu’ yn ei olygu yng nghyd-destun adeilad?

b) Pam mae hi’n bwysig cynnal y gallu i anadlu mewn adeilad a adeiladwyd cyn 1919?

1. Mae’r gallu i anadlu yn golygu aer yn symud yn sgil awyru naturiol drwy adeiledd adeilad.
2. Mae awyru naturiol yn helpu i gadw tu mewn adeilad, a adeiladwyd cyn 1919, yn sych. Mae’n lleihau effeithiau niweidiol posibl lleithder sy’n treiddio a lleithder sy’n codi.
3. Pa fond brics, a oedd yn cael ei ddefnyddio’n aml mewn gwaith adeiladu cyn 1919, sydd â chyrsiau bob yn ail o frics ar eu hyd a brics croes?

Bond Seisnig

1. Beth yw enw’r fricsen wedi’i thorri sy’n cael ei defnyddio ar gorneli wal bond Ffleminaidd i greu’r bond cywir?

Caewr brenhines